### Beslutning

Godkendt.

### Sagsfremstilling

## Resume og sagens baggrund

Administrationen fremlægger Forslag til tillæg nr. 18 til Kommuneplan 2021-2032 og Forslag til lokalplan nr. 603 for ca. 70 tæt-lav boliger på [adresse] i den sydlige del af Gørlev (bilag 1, Oversigtskort). Sagen lægger op til Kommunalbestyrelsens beslutning om at godkende planforslagene med henblik på offentlig høring.

Teknik- og Miljøudvalget besluttede den 2. oktober 2023 at indkalde ideer og forslag til planlægningen for tæt-lav bebyggelse og, at planarbejdet kunne fortsætte hvis der ikke kom væsentlige bemærkninger.

## Indstillinger

Direktøren indstiller, at

1. Forslag til tillæg nr. 18 til [adresse] 2021-2032, godkendes til offentlig fremlæggelse i 8 uger (bilag 2).
2. Forslag til Lokalplan nr. 603 for tæt-lav boligbebyggelse på [adresse], Gørlev, godkendes til offentlig fremlæggelse i 8 uger (bilag 3).
3. Screeningsafgørelsen om, at der ikke skal gennemføres miljøvurdering offentliggøres med en klagefrist på 4 uger (bilag 4).
4. Administrationen bemyndiges til at foretage evt. redaktionelle rettelser til planforslagene inden offentlig fremlæggelse.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

*Baggrund og projekt*Ejendommen [adresse] 1 ligger i den sydlige del af Gørlev mellem [adresse] og [adresse] og mod nord ud mod et offentligt, grønt område.

I den gældende lokalplan nr. 567 er området udlagt til åben-lav boligbebyggelse med 33 parcelhuse og en bebyggelsesprocent på op til 25%. med mindste grundstørrelse på 800 m2.

Projektudvikler ønsker at udvikle området med tæt-lav boligbebyggelse med ca. 70 boliger med grundstørrelser på mindst 150 m2 og højst 500 m2.

Forud for planlægning blev der indkaldt ideer og forslag med henblik på at udarbejde et tillæg til kommuneplanen. Der er modtaget 2 svar. 1 svar med ønske om stiforbindelse gennem lokalplanområdet fra [adresse] til det offentlige, grønne område mod nord, og 1 svar fra vejdirektoratet om opmærksomhed på støj fra [adresse].

Forslag til kommuneplantillæg og forslag til lokalplan er udarbejdet i samarbejde mellem administrationen og udviklers rådgiver, samt med bidrag fra [adresse], idet området er vandlidende og fordrer særlig opmærksomhed på dette punkt.

*Tillæg til Kommuneplanen (bilag 2)*                                                                 Lokalplanlægningen forudsætter et kommuneplantillæg, der sikrer, at der er den nødvendige overensstemmelse mellem lokalplan og kommuneplan. Kommuneplantillægget ændrer anvendelsen af det nuværende rammeområde (G1. B15) fra åben-lav boligbebyggelse til tæt-lav boligbebyggelse, der forøger den nuværende bebyggelsesprocent fra maksimalt 30 % til 40 %.

*Lokalplan (bilag 3)* Lokalplanforslaget giver mulighed for at opføre op til 70 nye rækkehuse syd og nord for en bugtet stamvej med adgang fra [adresse]. Bebyggelsen vil fremstå med en grøn karakter hvor de enkelte boligveje adskilles af grønne kiler med fælles friarealer og varieret bevoksning. Fra stamvejen er der stiforbindelse til [adresse] mod syd og til det tilgrænsende rekreative område mod nord.

Lokalplanens formål er at sikre:

* at området kan anvendes til en tæt-lav boligbebyggelse i op til 1½ etage
* at skabe en by- og miljømæssigt attraktiv udstykning og bebyggelse
* at fastlægge et område med regnvandsbassin udformet som en naturlig sø til håndtering af regnvand, samt en støjvold udformet som del af det rekreative arealer.
* at der skabes et sammenhængende stisystem i lokalplanområdet, der giver forbindelse til omgivelserne.

Lokalplanområdet er opdelt i 3 delområder, B1 og B2 til boliger og B3 til grønt område og regvandshåndtering.

Fælles for B1 og B2 er, at husene kan opføres i 1 etage eller i 1 etage med udnyttelig tagetage med taghældninger mellem 25 og 45 grader. I delområde B1 skal husene opføres ens af hensyn til udtrykket mod [adresse] og i delområde B2 kan husene varieres i mellem 1 og 1½ etage.

Der har været dialog med projektudvikler om etageantal og taghældninger, da det kunne overvejes at opføre husene i delområde B1 med en høj taghældning eller i 2 etager for at understøtte den bymæssige karakter mod [adresse] og det nordfor liggende kulturmiljø. Udvikler har ønsket at fastholde bebyggelsen i 1 etage med en lav taghældning på 25 grader.

Bebyggelse opføres med facader af blank mur eller som pudset mur med røde tage af tegl eller beton. Bebyggelsen gives et varieret udtryk ved horisontale forskydning af hver 2. eller hver 3. bolig og den enkelte bygningsstok må ikke være længere end 50 meter.

Det vurderes, at ønsket om at skabe en by- og miljømæssig attraktiv udstykning kan opnås gennem lokalplanforslaget.

Delområde B3 er udlagt til grønt område hvor der kan etableres regnvandsbassin og støjvold.

*Miljøscreening (bilag 4)* I forbindelse med udarbejdelse af hhv. kommuneplantillæg og lokalplan har Plan, Byg og Miljø gennemført en indledende screening efter lov om miljøvurdering af planer og programmer (bilag 4). På baggrund af denne screening vurderer Plan, Byg og Miljø, at forslag til kommuneplantillæg og lokalplanforslag ikke vil få væsentlig indvirkning på miljøet, og der således ikke skal udarbejdes miljørapport for hhv. kommuneplantillæg og lokalplan.

*Overfladevand (bilag 5)*Spildevandsplanen anbefaler, at man anvender rekreative løsninger til håndtering af regnvand. Den nye bebyggelse baseres på LAR-løsning (Lokal afledning af regnvand)  med afledning til nedsivningsbassin. Det er en forudsætning at udvikler aftaler afledning fra nedsivningsbassin til eksisterende regnvandsbassin tilhørende Kalundborg Forsyning.

*Støj (bilag 6)* Udvikler  har fået udarbejdet et støjnotat, der viser at boligerne og deres haver ikke vil være belastet af trafikstøj der overskrider gældende støjgrænser.

Administrationen anbefaler at Kommunalbestyrelsen godkender planforslagene, og at de efterfølgende sendes i offentlig høring i 8 uger.

## Økonomiske konsekvenser

Ingen bevillingsmæssige konsekvenser.

### Sagens forløb

03/11/2025 Teknik- og Miljøudvalget
Anbefales.

Afbud: Stig Mikkelsen

19/11/2025 Økonomiudvalget
Anbefales.

Afbud: Stig Mikkelsen